recursal/SuperWikiNEXT-32B huggingface dataset:
**Agora Oil & Gas AS** var et norsk oljeselskap med fokus på letevirksomhet nær modne områder i Nordsjøen, både på norsk og britisk sokkel. I 2012 ble selskapet kjøpt av britiske Cairn Energy. Administrerende direktør var Svein Ilebekk.

Historie
--------

**Agora Oil & Gas AS** ble stiftet 7. august 2010 av Svein Ilebekk, Erik J. Samuelsen, Chris Elliott og Tim Sullivan, alle med sentrale posisjoner i det tidligere selskapet Revus Energy. Hovedinvestor var RIT Capital Partners og Lord Rothschild-familien. 
I 2010 overtok Revus andeler i Kakelborg-prospektet PL 370 og Skarfjell-prospektet PL 418 fra Wintershall, og i 2011 overtok selskapet en andel i Frode-prospektet PL299 fra Talisman. 
På britisk side gjorde selskapet i 2010 funn på Tybalt- og Catcher-prospektene. I 2011 gjorde selskapet funn på Varadero-prospektet P1430, det femte funnet totalt siden oppstarten.
Våren 2012 ble selskapet solgt til det britiske oljeselskapet Cairn Energy for rundt 2,6 milliarder kroner.

Forretningsidé
--------------

Selskapets forretningsidé var å fokusere på modne områder i Nordsjøen gjennom letebrønner og avgrensningsbrønner - "områder der geologisk og operasjonell risiko er mindre, som ligger nært eksisterende infrastruktur og der selv mindre funn kan være kommersielt attraktive".

Annet
-----

Selskapets navn henspiller på antikkens markedsplass og forum for byens borgere, Agora, som for selskapet symboliserer forretningsvirksomhet, åpenhet og innovasjon.

Referanser
----------

1. ↑  (no) «Revus-gründere bak nytt oljeselskap i Stavanger». aftenbladet.no. Arkivert fra originalen 5. mars 2016. Besøkt 26. desember 2011.
2. ↑  (no) «Agora har funnet olje». aftenbladet.no. Besøkt 26. desember 2011. [*død lenke*]
3. ↑  (no) «Nytt funn for Agora». aftenbladet.no. Besøkt 26. desember 2011. [*død lenke*]
4. ↑  (no) «Cairn kjøper Agora for 2,6 milliarder». aftenbladet.no. Arkivert fra originalen 12. januar 2014. Besøkt 2. juli 2012.
5. ↑  (en) «Business Model». agoraoil.no. Besøkt 26. desember 2011. [*død lenke*]
6. ↑  (en) «About». agoraoil.no. Besøkt 26. desember 2011. [*død lenke*]

Eksterne lenker
---------------

* Hjemmesiden til Cairn Energy Arkivert 5. juli 2012 hos Wayback Machine.
**Emma Elizabeth Wylie Samuelson** (født 1960) er en britisk skuespiller som er best kjent fra TV-serien *Dynastiet*.

Samms ble født i Willesden i London. Hun flyttet som ung voksen til Los Angeles og bodde her da hun var på høyden av sin karriere. Hun flyttet tilbake til London i 1999. Hun har vært gift tre ganger.

Hun TV-debuterte i den todelte TV-filmen *Goliath Awaits* (1981). Fra 1982 til 2020 hadde hun rollen som Holly i *General Hospital*; Hun var fast 1982–1984, 1992–1993 og 2012–2013, og har hatt sporadiske opptredener både mellom- og etter disse tre periodene. Fra 1985 til 1989 hadde hun rollen som Fallon i *Dynastiet.* Hun tok over rollen etter Pamela Sue Martin. Hun spilte samme rolle i den kortlivede spin-off-serien *The Colbys**,* men kom tilbake til hovedserien da *The Colbys* ble lagt ned i 1987. Hun hadde også samme rolle i den avsluttende miniserien *Dynasty: The Reunion* i 1991. Etter *Dynastiet* hadde hun en fast rolle i den kortlivede spin-off-serien *Models Inc.* (1994–1995) og i den britiske sykehusserien *Doctors* (2005 og 2018). Hun har utover dette hatt en birolle i miniserien *Ellis Island* (1984), samt gjesteopptredener i serier som blant annet *Jessica Fletcher* (1988), *Newhart* (1988) og *Diagnose mord* (1994). Hun har også medvirket i flere TV-filmer.

Samms filmdebuterte i den britiske eventyrfilmen *Arabian Adventure* (1979). Hun har siden spilt i den amerikanske komedien *Delirious* (1991), samt i noen mindre kjente filmer.

Emma Samms har i løpet av karrieren medvirket i over 50 film- og TV-produksjoner.

Referanser
----------

1. ↑  «BBC news anchor Simon McCoy dating Dynasty star Emma Samms». *The Sun* **(engelsk)**. 14. mars 2020. Besøkt 7. september 2021.
2. ↑  «Emma Samms». *IMDb*. Besøkt 17. juli 2022.

Eksterne lenker
---------------

* (en) Offisielt nettsted Rediger på Wikidata

* (en) Emma Samms – kategori av bilder, video eller lyd på Commons Rediger på Wikidata
* (en) Emma Samms på Internet Movie Database Rediger på Wikidata

* (sv) Emma Samms i Svensk Filmdatabas Rediger på Wikidata

* (da) Emma Samms på Scope Rediger på Wikidata

* (fr) Emma Samms på Allociné Rediger på Wikidata

* (en) Emma Samms på AllMovie Rediger på Wikidata

* (en) Emma Samms hos The Movie Database Rediger på Wikidata
* (en) Emma Samms hos TV.com
* EmmaSamms.net

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** LCCN **·** ISNI **·** BNF **·** BNF (data) **·** BNE
 |
**Etne vidaregåande skule** var en fylkeskommunal videregående skole i Etne kommune i Vestland fylke. Skolen flyttet inn i nybygget i Skakke senter for skole, idrett og kultur 1. januar 2012. I tillegg hadde skolen en avdeling på Tesdal.

Etter at den ble gjort om fra jordbruksskole til videregående skole med mekaniske fag, ble den i 1985 lagt inn som en filial av Ølen vidaregåande skule. Da Ølen kommune ble overført til Rogaland fylke i 2002, gjenopprettet Hordaland fylkeskommune Etne vidaregåande skule.

Hordaland og Rogaland hadde en samarbeidsavtale som innebærer at fagtilbudet ved de to skolene skulle utfylle hverandre, og at elever fra Etne og Vindafjord kommuner kunne søke på utdanningsprogrammer både på Etne vidaregåande skule og på Ølen vidaregåande skule.

Fra skoleåret 2017-2018 er skolen gjeninnlemmet i Ølen vidaregåande skule som nå eies og drives av Rogaland fylkeskommune.

Undervisningstilbud
-------------------

Skolen tilbød følgende utdanninger i skoleåret 2016-2017:

* Vg1 Idrettsfag
* Vg2 Idrettsfag
* Vg3 Idrettsfag
* Vg1 Design og håndverk
* Vg2 Interiør og utstilling
* Vg1 Teknikk og industriell produksjon
* Vg2 Arbeidsmaskiner
* Vg2 Kjøretøy
* Vg3 Påbygning til generell studiekompetanse
* Vg3 Påbygning til generell studiekompetanse etter yrkeskompetanse

Referanser
----------

1. ↑  Utdanningsdirektoratet: Skoleporten. Elever, lærere og skoler i Hordaland, 2015-2016.
2. ↑  vilbli.no: Etne vidaregåande skule Arkivert 9. juni 2015 hos Wayback Machine.

|  |  |
| --- | --- |
| Oppslagsverk/autoritetsdata | Nasjonalt skoleregister
 |
ARoS set fra Mølleparken, Aarhus, maj 2012
**ARoS Aarhus Kunstmuseum** ligger sentralt i Aarhus. Museet, tegnet av schmidt hammer lassen architects, ble innviet den 7. april 2004 (tidligere lå Århus Kunstmuseum i den nedre del av Universitetsparken og ved flyttingen fikk man nytt navn til ARoS Aarhus Kunstmuseum). Med sine 17 700 kvadratmeter fordelt over ni etasjer er det et av Nordeuropas største. Museet måler 52x52 meter og en høyde på 50,5 meter inklusive Olafur Eliassons *«Himmelrummet»* på taket. Navnet ARoS er en tilsiktet sammenblanding af latin *ars* = «kunst» og gammeldansk *Aros*, *Aarhus*.

Dantes *Den Guddommelige Komedie* som arkitektonisk tema
--------------------------------------------------------

Det tilnærmet kubiske bygget er inspirert av Dantes «Divina Commedia» med kjelleren som helvete og takrommet med glasshvelving som himmel. «Himmelrummet» ble først sluttført med «Your rainbow anorama» i 2011. Prosjektet ble vesentlig dyrere (ca det doble av første overslag) enn forventet, siden bygningskroppen under måtte forsterkes. Regnbuen er betalt av Realdania. I tillegg omfatter planen en stålsfære til mellom 8 og 12 mill. over regnbuen. Denne er pr. våren 2013 ikke sluttfinansiert.

Høsten 2012 arrangerte museet en av de største utstillinger med Edvard Munchs arbeider som har vært arrangert i Danmark og opplevde publikumsrekord.

Referanser
----------

1. ↑  «ARoS-direktør havde mareridt om regnbuen». *jyllands-posten.dk*. 20. september 2011. Arkivert fra originalen 25. november 2015. Besøkt 21. november 2015.
2. ↑  «Det er dejlig å være Munch - i Danmark». *Aftenposten*. 18. februar 2013. Besøkt 21. november 2015.

Eksterne lenker
---------------

* Offisielt nettsted Rediger på Wikidata

* (en) ARoS Aarhus Kunstmuseum – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** ISNI **·** BNF **·** BNF (data) **·** SUDOC
 |

Portal: Danmark
David Ojstrakh er solist under framføringen av en fiolinkonsert, 1960
**Fiolinkonsert** er en instrumentalkonsert med fiolin som soloinstrumentet.

Fiolinkonserten utviklet seg fra begynnelsen av 1700-tallet med utgangspunkt i concerto grosso og fikk sin klassiske utforming med tre satser, hurtig-langsom-hurtig, der den første satsen vanligvis er på sonatesatsform med to eksposisjoner – en for solisten og en for orkesteret, og den siste er en rondo.

En klassisk konsert inneholder gjerne en improvisert kadens for solistens bravuroppvisning, senere ble det vanlig å bruke utskrevne kadenser. Konserter fra senere perioder kan ha en friere utforming.

Flere berømte komponister skrev fiolinkonserter. Antonio Vivaldi skrev en mengde, «De fire årstider» er mest kjent. Mozart skrev fem, Beethoven, Brahms, Mendelssohn og Sibelius en hver.

Se også
-------

* Solokonsert
* Liste over fiolinkonserter

Litteratur
----------

* Dagmar Glüxam: «Violinkonzert» i *Oesterreichisches Musiklexikon*. Onlineutgaven, Wien 2002 ff. ISBN 3-7001-3077-5.

Eksterne lenker
---------------

* (en) Violin concertos – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** LCCN
 |
***Fiolinen*** (originaltittel: *El violín*) er en meksikansk film fra 2005, regissert av Francisco Vargas Quevedo. Filmen har vunnet 55 forskjellige nasjonale og internasjonale priser. Den omhandler fattige bønder i Chiapas, som lever et dobbeltliv ved å støtte geriljaens kamp mot militær-regimet.

Filmen hadde premiere i Norge i 2007.

Handling
--------

I et latin-amerikansk land som ligner på Mexico, kjemper myndighetene mot et opprør ved å ta i bruk tortur, overfall, voldtekt og drap. En familie bestående av en bestefar, sønnen hans og barnebarn hans er blant en gruppe opprørere som holder til i åsene i områdene.

Den gamle bestefaren, med en fiolin over skulderen, forsøker å komme seg gjennom et militært sjekkpunkt - tilsynelatende for å ta hånd om mais-avlingen sin på åkeren. Men kommandøren ved militær-posten insisterer på at den gamle mannen skal gi ham en musikk-time først.

Skuespillere
------------

* Ángel Tavira som Don Plutarco
* Gerardo Taracena som Genaro
* Dagoberto Gama som Capitán
* Mario Garibaldi som Lucio
* Fermín Martínez som Teniente
* Silverio Palacios som Kommandør Cayetano
* Justo Martínez som Hacendado
* Octavio Castro som Zacarías
* Carlos Gallardo som en soldat
* Humberto Castillo som Niño Mensajero
* Cornelia Cruz som Vendedora
* Ángeles Cruz som et gerilja-medlem

Eksterne lenker
---------------

* (en) *Fiolinen* på Internet Movie Database Rediger på Wikidata

* (sv) *Fiolinen* i Svensk Filmdatabas Rediger på Wikidata

* (en) *Fiolinen* på AllMovie Rediger på Wikidata

* (fr) *Fiolinen* på Allociné Rediger på Wikidata

* (nl) *Fiolinen* på MovieMeter Rediger på Wikidata

* (en) *Fiolinen* på Turner Classic Movies Rediger på Wikidata

* (en) *Fiolinen* på Rotten Tomatoes Rediger på Wikidata
***Dog with a Blog*** er en amerikansk TV-serie for barn sendt på Disney Channel fra 2012 til 2015. Den har også gått på norsk TV.

Handling
--------

Lagt til Pasadena, California. Avery Jennings sin mor, Ellen, har nettopp giftet seg med Bennett - som er faren til Tyler og Chloe James. Men den nye familien må snart gjøre noen justeringer når det gjelder samliv, og relasjoner til hverandre. De står også overfor en enda større tilpasning når de oppdager at den nye hunden deres, Stan, faktisk kan snakke.

Men det er bare Avery, Tyler og Chloe som oppdager dette. Uten at familien vet det, har Stan opprettet en blogg på internett hvor han diskuterer forskjellige hendelser i familiens nye husholdning - i håp om å oppdage andre snakkende skapninger. De tre barna i familien oppdager at hunden kan snakke allerede i den første episoden av TV-serien. Men de blir raskt enige om å holde dette hemmelig for begge foreldrene deres. De er redde for at hvis resten av verden oppdager at Stan kan snakke, kommer hunden deres til å bli fjernet fra familien - og utsatt for en rekke eksperimenter og dyreforsøk.

Skuespillere
------------

* Avery Jennings (spilt av Genevieve Hannelius) er den svært intelligente, hardtarbeidende ste-søsteren til Tyler og Chloe.
* Hunden Stan (stemme gitt av Stephen Full) familiens nye hund, som kan snakke med mennesker og har sin egen blogg.
* Bennett James (spilt av Regan Burns) er Tyler og Chloes far, og Averys ste-far. Han er en barnepsykolog, men som ofte opptrer umoden og barnslig. Han er også forfatter av en rekke bøker hvor han ofte har brukt sin egen familie som eksempel.
* Ellen Jennings (spilt av Beth Littleford) er Averys mor, og Tyler og Chloes ste-mor. Hun liker overhodet ikke hunder, og gjør det åpenbart at hun ikke liker Stan. Men de kommer mye bedre overens etter hvert.

Eksterne lenker
---------------

* (en) Offisielt nettsted Rediger på Wikidata
Utsikt over Delft etter eksplosjonen i 1654 av Egbert van der Poel
Etter katastrofen, tegning av Gerbrand van den Eeckhout
**Eksplosjonen i Delft** (*Delftse donderslag*) var en ødeleggende eksplosjon som inntraff i Delft 12. oktober 1654. Rundt kl. 10.15 om morgenen eksploderte et kruttårn i den nordvestlige delen av det indre Delft. Det har ikke vært mulig å fastslå et presist antall ofre eller skadde, men historikere anslår at minst et hundre omkom, og et dødstall på mange hundre eller kanskje tusen kan ikke utelukkes. Omtrent samtlige bygninger i det sentrale Delft var skadet og området øst for byen totalt rasert.

Eksplosjonen
------------

Kruttårnet hvor eksplosjonen fant sted hadde siden 1637 vært plassert i et tidligere kloster som tilhørte Klarisserordenen. Men kun få kjente til det overveiende underjordiske kruttlageret da det ble ansett som en statshemmelighet (*Secreet van Holland*).

I årene etter at kruttlageret ble opprettet var det vokst frem en dynamisk tekstilhandelsbydel med tilhørende boliger i det omkringliggende kvarteret, kjent som *Doelenstraat*. Det var hovedsakelig her de mange drepte stammet fra, og heriblant kunstmaleren Carel Fabritius, som hadde atelier i kvarteret.

Over 40 tonn sortkrutt ble oppbevart i tønner i kruttlageret; omtrent halvparten av Delfts samlede lager på 80 tonn krutt. Eksplosjonen skjedde antagelig da arsenalbestyrer Cornelis Soetens kom for å besiktige kruttet; det kan ha vært en glo fra fakkelen hans som forårsaket antennelsen.

Eksplosjonen forårsaket umiddelbart store ødeleggelser i byen. Hundrer, muligens opp mot 1200 personer, ble drept og tusener andre såret. En fjerdedel av byens bygninger ble ødelagt, minst 500 hus ble sterkt skadet og mange helt jevnet med jorden. Området rundt det nedlagte klosteret ble nesten komplett rasert, og bygninger lenger vekk fikk store skader. Nesten alt farvet glass – som var blitt forskånet i tidligere tiders billedstorm – i både Delfts gamle og nye kirke ble blåst ut.

Heldigvis var mange borgere på tidspunktet for eksplosjonen ikke i byen, men på markedet i Schiedam eller messe i Haag. En storstilt innsats kom i gang for å rydde murbrokkene og redde dem som var fanget under dem. Takket være en større innsamling fra andre byer i Nederlandene kom gjenoppbygningen av Delft raskt i gang, men prosjektet tok allikevel mange år å gjennomføre.

Kunstnerisk bearbeidelse
------------------------

Katastrofen har inspirert mange kunstnere og blitt gjengitt på flere malerier av blant annet Egbert van der Poel. Joost van den Vondel skrev en klagesang (*Op het Onweder van 's Lants Bussekruit te Delft*) til minne om hendelsen.

Eksterne lenker
---------------

* Von dem Unglück / das sich zu Delft den 12. Octobers / Anno 1654

Portal: Nederland
| Medaljeoversikt |
| --- |
| Konkurrerte for Nederlands flagg Nederland |
| Parafriidrett |
|  Para-VM i friidrett |
| Bronse | Doha 2015 | 200 m T44 |

**Fleur Jong** (født 17. desember 1995) er en nederlandsk parafriidrettsutøver, som konkurrerer i klassen T62/F62, som er en av klassene for utøvere med proteser i beina, såkalte «blades».

Bakgrunn
--------

Jong drev tidligere med dans. Da hun var 16 år gammel måtte hun amputere begge beina under knærne, etter en infeksjon i blodet. I desember 2012 amputerte hun høyre fot under kneet, og hælen og forfoten på venstre fot. Året etter amputerte hun også venstre fot under kneet. Hun har blades på begge ben.

Idrettskarriere
---------------

Jong ble nederlandsk mester på 100 meter i 2015. Hun deltok i Para-VM i friidrett 2015, og konkurrerte der i klassen T44. Hun fikk bronse på 200 meter, og kom på sjetteplass på 100 meter. Året etter deltok hun i Paralympiske sommerleker 2016, men ble slått ut i forsøksheatet på 100 meter og 200 meter der. Hun ble nederlandsk mester på 100 meter i 2016 og på 200 meter i 2017.Under Para-VM i friidrett 2017 ble hun slått ut i forsøksheatet på 100 meter i klassen T44, men nådde finalen på 200 meter, og kom der på fjerdeplass.

I august 2018 opererte hun stumpen på venstre bein, men den grodde dårlig etter operasjonen, og hun vurderte å slutte med friidrett. Hun gikk ikke igjen før i mars 2019. Hun deltok i World Para Athletics Grand Prix-stevnet i Paris i august 2019, og satte der ny verdensrekord på 100 meter i klassen T62, med 10,20 sekunder i sitt første løp etter operasjonen. I finalen senket hun denne rekorden til 10,16 sekunder. Hun vant både 100 meter og lengdehopp i dette Grand Prix-stevnet.

I mai 2021 satte hun verdensrekord i lengdehopp i klassen F62, under World Para Athletics Grand Prix-stevnet i Nottwil. Hun hoppet der 6,02 meter, og ble første kvinne over 6 meter i denne klassen.

Referanser
----------

1. ↑   olympics.com[Hentet fra Wikidata]
2. 1 2   olympics.com, besøkt 28. august 2021[Hentet fra Wikidata]
3. ↑   zoek.officielebekendmakingen.nl[Hentet fra Wikidata]
4. ↑  .
5. 1 2  IPC - *Fleur Jong*, besøkt 19. mai 2021.
6. 1 2  Ossur.com - *Fleur Jong* Arkivert 19. mai 2021 hos Wayback Machine. besøkt 19. mai 2021.
7. ↑  IPC - *Fleur Jong’s remarkable recovery lights up Paris Grand Prix*, besøkt 19. mai 2021.
8. ↑  Inside the Games - *Jong sets new long jump world record at World Para Athletics Grand Prix in Nottwil*, besøkt 19. mai 2021.

Eksterne lenker
---------------

* (nl) Offisiell hjemmeside
* (en) Profil hos IPC
* (nl) Profil hos Team NL
**Philip «Phil» Burton Daubenspeck** (født 28. oktober 1906, død 6. mars 1951) var en amerikansk vannpolospiller som deltok i de olympiske leker 1932 i Los Angeles og 1936 i Berlin. 

Daubenspeck vant en olympisk bronsemedalje i vannpolo under OL 1932 i Los Angeles. Han var med på det amerikanske laget som kom på tredjeplass bak Ungarn og Tyskland. Han spilte alle fire kampene i OL-turneringen. 

Fire år senere, under OL 1936 i Berlin, var han med på det amerikanske vannpololaget som ble utslått etter den innledende runden, han spilte alle tre kampene.

OL-medaljer
-----------

* Bronse 1932 USAs flagg Los Angeles - Bronse i vannpolo USAs flagg USA.

Eksterne lenker
---------------

* (en) Philip Daubenspeck – Olympics.com Rediger på Wikidata

* (en) Philip Daubenspeck – Olympic.org Rediger på Wikidata

* (en) Philip Daubenspeck – Olympedia Rediger på Wikidata

* (en) Philip Daubenspeck – Sports-Reference (OL-resultater – arkivert) Rediger på Wikidata

* (en) Philip Daubenspeck – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Eksportfinans ASA** er et norsk selskap for eksportfinansiering. Selskapet forvalter en portefølje av eksportkreditter og lån til norsk kommunal sektor. Selskapet er eid av banker som opererer i Norge (85 prosent), samt den norske stat (15 prosent). Som en følge av at staten i 2011 etablerte et eget selskap for håndtering av nye eksportkreditter, Eksportkreditt Norge AS, gir Eksportfinans for tiden ikke nye utlån.

Historie
--------

Eksportfinans ble etablert i 1962  som **Forretningsbankenes Finansierings- og Eksportkreditt-Institusjon** etter initiativ fra Finansdepartementet, Norges Bank og norske kommersielle banker. I perioden 1978 til 2011 forvaltet Eksportfinans ordningen for subsidiert kreditt til utenlandske kjøpere av norske varer. Omkring 44 ansatte forvalter nå den eksisterende porteføljen videre i Eksportfinans ASA.

Se også
-------

Garanti-instituttet for eksportkreditt

Referanser
----------

1. 1 2 3 4  Eksportfinans (2012). «Om oss - Selskapet». *web* **(norsk)**. Eksportfinans. Arkivert fra originalen 5. mars 2016. Besøkt 28. juli 2012.
2. ↑  «Staten sikrer finansiering til norsk eksportindustri». Regjeringen.no. 18. november 2011. Besøkt 30. mars 2022.

Eksterne lenker
---------------

* Eksportfinans

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Emma Resnick** (født 23. juli 2003) er en alpinist fra USA, som representerer klubben Ski and Snowboard Club Vail.

Idrettskarriere
---------------

### Sesongen 2019/20

Resnick deltok i New Zealandsk mesterskap i alpint 2019 i august, utenfor mesterskapet, og kjørte der inn til sjuendeplass i slalåmrennet. Hun deltok i to renn i Australia/New Zealand Cup i alpint 2019/20 og fikk der en sjuende- og en niendeplass. I Nor-Am Cup i alpint 2019/20 fikk hun til sammen 70 poeng, og endte med det på 48.-plass.

Hun deltok i alpint under Vinter-OL for ungdom 2020. Der kom hun på ellevteplass i super-G, og i kombinasjonen kom hun på 12.-plass. I storslalåm kom hun på fjerdeplass, og i slalåm kjørte hun ut i andre omgang.

Hun deltok Junior-USA-mesterskapet i alpint 2020, der hun vant super-G, storslalåm og slalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  FIS - *Emma Resnick - Results*, besøkt 24. mars 2020.
3. ↑  FIS - *Cup Standings - Nor-Am Cup 2020*, besøkt 24. mars 2020.
4. ↑  Lausanne 2020 - *Emma Resnick* Arkivert 24. mars 2020 hos Wayback Machine. besøkt 24. mars 2020.

Eksterne lenker
---------------

* (en) Emma Resnick – Olympics.com Rediger på Wikidata

* (en) Emma Resnick – Olympedia Rediger på Wikidata

* (en) Emma Resnick – FIS (alpint) Rediger på Wikidata

* (en) Emma Resnick – TheSports.org Rediger på Wikidata
* (en) Profil hos US Ski & Snowboard
* (en) Profil hos Vinter-OL for ungdom 2020 Arkivert 24. mars 2020 hos Wayback Machine.
***Dog Soldiers*** er en britisk-luxembourgsk skrekkfilm fra 2002, skrevet og regissert av Neil Marshall, og med blant annet Kevin McKidd, Liam Cunningham & Sean Pertwee, i noen av hovedrollene. 

Filmen er ment av fans og være en kultklassikker (ofte nevnt sammen med filmer som Shaun of the Dead og 28 Days Later) grunnet manuskript, regien, filmingen, kjemien mellom skuespillerne og sterke skuespiller prestasjoner og mangelen på spesialeffekter skapt ved hjelp av PC.

Handling
--------

Filmen handler om en gruppe soldater fra den britiske hæren, som er på et treningsoppdrag i det skotske høylandet. De forventer seg en vanlig trenings-øvelse, men oppdager snart restene av en gruppe spesialsoldater som var på et annet oppdrag. De finner kun en overlevende som er i sjokk og hard skadet. I det fjerne hører de ulvehyl som flerrer stillheten, mørket holder på å senke seg og fullmånen stiger frem. Soldatene prøver og komme seg unna uten å bli oppdaget, men det går snart opp for dem at de blir forfulgt, de kommer seg unna i siste liten da de blir plukket opp av en zoolog som tar dem med til en øde gård langt inne i skogen. Huset blir snart omringet av forfølgerne, som viser seg og være varulver. Resten av filmen omhandler beleiringen av huset.

Medvirkende
-----------

| Actor | Character |
| --- | --- |
| Sean Pertwee | Sgt. Harry G. Wells |
| Kevin McKidd | Pte. Cooper |
| Emma Cleasby | Megan |
| Liam Cunningham | Capt. Ryan |
| Thomas Lockyer | Cpl. Bruce Campbell |
| Darren Morfitt | 'Spoon' Witherspoon |
| Chris Robson | Pte. Joe Kirkley |
| Leslie Simpson | Pte. Terry Milburn |

Referanser
----------

1. ↑  «British Cult Classics Club: Dog Soldiers». Houston Press. 31. oktober 2013. Besøkt 13. oktober 2015.

Eksterne lenker
---------------

* (en) *Dog Soldiers* på Internet Movie Database Rediger på Wikidata

* (no) *Dog Soldiers* hos Filmfront Rediger på Wikidata

* (sv) *Dog Soldiers* i Svensk Filmdatabas Rediger på Wikidata

* (da) *Dog Soldiers* i Danmark Nationale Filminstitut Rediger på Wikidata

* (en) *Dog Soldiers* på AllMovie Rediger på Wikidata

* (fr) *Dog Soldiers* på Allociné Rediger på Wikidata

* (nl) *Dog Soldiers* på MovieMeter Rediger på Wikidata

* (en) *Dog Soldiers* på Turner Classic Movies Rediger på Wikidata

* (en) *Dog Soldiers* på Rotten Tomatoes Rediger på Wikidata
**Etnografisk Museum** eller **Universitetets Etnografiske Museum**, var en egen museumsinstitusjon som besto fra 1857 til 1999. Nå er det en del av Kulturhistorisk museum, Universitetet i Oslo.
Opprinnelsen til Etnografisk Museum var at Universitetet i 1851 fikk en forespørsel om å skaffe samiske gjenstander til en utstilling i London. I bytte fikk Universitetet en del etnografika fra fjerne himmelstrøk. Disse, sammen med kopier av samiske gipshoder og en del andre gjenstander i Universitetets eie, ble utgangspunkt for en samling som åpnet for publikum i 1857. Dette var et av de første rene etnografiske museer i verden. I de første årene holdt museet til i noen loftsrom i de gamle universitetsbygningene på Karl Johans gate, men i 1904 flyttet Etnografisk Museum, sammen med Universitetets Oldsaksamling og Myntkabinettet, inn i det nybygde Historisk Museum i Frederiks gate 2. I 1999 ble de tre institusjonene slått sammen til én, under navnet Universitetets Kulturhistoriske museer. I 2004 ble navnet endret til Kulturhistorisk museum.

Blant museets bestyrere/professorer kan nevnes Yngvar Nielsen 1877 - 1916, Ole Solberg 1916 - 1946 og Gutorm Gjessing 1947 - 1973. 

Den samiske samlingen, som var museets utgangspunkt, ble i 1951 overført til Norsk Folkemuseum, med den begrunnelse at samene da ville bli mer "stilt på likefot" med den øvrige befolkningen i landet (Gjessing).

Litteratur
----------

* Yngvar Nielsen: *Universitetets ethnografiske samlinger 1857 - 1907*. Christiania 1907, Fabritius
* Yngvar Nielsen: *Universitetets lappiske samlinger 1857 - 1911*. Christiania 1911, Fabritius
* Gutorm Gjessing og Marie Krekling Johannessen: *De hundre år - Universitetets Etnografiske Museums historie 1857 - 1957*. Oslo 1957.
* Welle-Strand, Erling (1916-2013) (1974). *Museums in Norway*. Oslo: Royal Ministry of Foreign Affairs. ISBN 8271770039.

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF
 |
**Eksplosjonen på Etterstad** var en kraftig eksplosjon på Nygårds kruttfabrikk på Etterstad i Oslo den 27. juli 1850, hvor ti mann omkom.

Nygårds kruttfabrikk ble startet ved Nygårdsfossen i Alna av Tollef Olsen og Ole Hoxmark i 1850, og var i full drift fra 20. juli 1850. Bare en uke senere, den 27. juli, eksploderte fabrikken. Hele kruttproduksjonen var lagret i bygningen, og eksplosjonen kunne kjennes helt ned til sentrum. Bygningen og alt utstyret ble tilintetgjort, og ti mann omkom hvorav to aldri ble funnet.

Fabrikken ble gjenoppbygget og driften gjenopptatt samme år. Den fortsatte til ca. 1853 da den ble ekspropriert av jernbanen, delvis på grunn av tomta og delvis på grunn av eksplosjonsfaren like ved jernbanelinjen. Med erstatningspengene startet Tollef Olsen Liadalens kruttverk.

Fabrikken lå der Arnljot Gellines vei 37 ligger i dag. En senere fabrikkbygning fra 1906 ble restaurert i 2021, og huser i dag kaféen Kruttverket oppkalt etter den gamle kruttfabrikken.

Referanser
----------

1. ↑  «Christiania». *Morgenbladet*. 29. juli 1850. s. 3.
2. ↑  «En skrækkelig ulykke». *Correspondenten*. 31. juli 1850. s. 1.
3. ↑  «Et frygteligt ulykkestilfælde». *Adressetidende for Brevig, Stathelle, Langesund*. 31. juli 1850.
4. ↑  Fjeld, Odd T. «Den glemte kruttfabrikk i Østre Aker». *St. Hallvard*. 2010 (3–4): 62–73.
5. ↑  Rahimi, Jessica. «Kruttverket: Oslos nye kulturhus». Besøkt 16.07.2022.
**Etnometodologi** er en mikrososiologisk retning utviklet av Harold Garfinkel (Studies in Ethnomethodology, 1967) som handler om hvilke metoder mennesker bruker for å forstå verden. Verden blir sett på som et potensielt kaotisk sted hvor vi forsøker å få kontroll ved å skape og gjenskape vår egen virkelighet. Etnometodologer ser på hvordan mennesker organiserer seg, eller hvordan de oppfører seg og handler i hverdagen, uten å ha en hypotese eller antakelse i forgrunnen.

Mens det i klassisk sosiologi er interessant å forklare sosiale fakta, er etnometodologer heller ute etter å finne en forklaring på sosiale fakta. Det medfører at etnometodologer ser hva mennesker gjør, og ut fra menneskenes handlinger (både hva de sier og det de faktisk gjør) gir etnometodologer en forklaring på hvorfor virkeligheten er som den er.

To sentrale begrep innen etnometodologi er indeksikalitet og refleksivitet.

Se også
-------

* Johan Asplund

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** NDL **·** NKC
 |
**Sarumriten**, på engelsk *Sarum Use* eller *Use of Sarum*, var en variant av den romerske ritus som fastsatte hvordan gudstjeneste skulle skje, blant annet feiringen av nattverden og tidebønnen.

Den ble innført av Sankt Osmund, biskop i Salisbury på 1000-tallet  og var opprinnelig den gudstjenesteordning som gjaldt i katedralen i Salisbury og bispedømmet Salisbury. Den ble deretter fremherskende i hele det sørlige England, kom så til å dominere i størstedelen av England, Wales, Irland og senere også i Skottland, helt til dronning Maria kom på tronen.

Liturgiske historikere mener at Sarumriten hadde en distinkt influens på bruken av den romerske ritus utenfor England. Dette sees i Missale Nidrosiense i Norge og i Bragda ritus i Portugal.doi:10.1017/CBO9780511642340.019

Selv om Sarumriten gikk ut av bruk på 1500-tallet utgjorde den en merkbar påvirkning på den anglikanske liturgi slik sen ble fastlagt i Book of Common Prayer. Interessen for Sarumriten har fluktuert, og forsøk på å gjeninnføre den er ikke ført frem.

Litteratur
----------

* Günter Kowa: *Architektur der Englischen Gotik.* DuMont Buchverlag, Köln 1990, s. 35–39, s. 125–129.
* *Monumenta ritualia ecclesiæ Anglicanæ: the occasional offices of the church of England according to the old use of Salisbury, the Prymer in English, and other prayers and forms.* Bind 1. Clarendon Press, 1882 (online).
* Charles Walker. *The Liturgy of the Church of Sarum. Together with the Kalendar of the Same Church. Translated…With an Introduction by Rev. T. T. Carter* (Second Edition utg.). J. T. Hayes. CS1-vedlikehold: Ekstra tekst (link)

Referanser
----------

1. ↑  «Catholic Encyclopedia: Sarum Rite». Newadvent.org. 1. februar 1912. Besøkt 2. april 2010.
2. ↑  «Photostats of Bologna, Biblioteca Universitaria 2565, Sarum Missal». Bodley.ox.ac.uk. 1. september 2009. Besøkt 2. april 2010.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Ekspropriasjon**, også kalt **oreigning**, er å fjerne et stykke privat eiendom fra kontroll av eieren. Begrepet brukes både om handlinger utført av offentlige myndigheter og en gruppe mennesker.

Det refererer ofte til offentlige myndigheters borttaking av eiendom fra en eier – for eksempel, *ekspropriert fra eiendomseierne som bodde i traséen til den nye motorveien.*

Noen ganger brukes det i betydningen *redistribuering* – for eksempel, *ta rikdom fra de rike for å gi mat til de fattige.*

Internasjonale forhold
----------------------

Ekspropriasjon er en av de politiske risikoer som gjør seg gjeldende i forbindelse med direkte utenlandsinvesteringer. Det kjennetegnes ved konfiskasjon av utenlandsk aktivum og en billighetserstatning. Denne betalingen er generelt en formalitet og ikke en akseptabel kompensasjon. Andre politiske risikoer inkluderer konfiskasjon (uten betaling), blokkering av midler, kontraktsbrudd, fastfrysing av aktiva, operasjonelle restriksjoner og/eller tung beskatning samt hyppig skattetilsyn.

Norske forhold
--------------

I juridisk terminologi er ekspropriasjon en form for grunnerverv som er hjemlet i oreigningsloven, eller i offentlige planer, for eksempel en reguleringsplan. Ekspropriasjon benyttes der man må erverve grunn eller rettigheter for gjennomføring av tiltak som er direkte hjemlet i loven, eller vist i planene, uten grunneiers samtykke. Skjønnsretten tar stilling til hvor høy erstatning grunneieren skal få for det tapte arealet (eller rettigheter i det aktuelle arealet), i henhold til regler gitt i oreigningsloven og ekspropriasjonserstatningsloven. Man kan unngå ekspropriasjon dersom grunneier samtykker til å inngå en minnelig avtale.

Referanser
----------

1. ↑
2. ↑

Se også
-------

* Norges Grunnlov § 105
* Redistribuering
* Konfiskasjon
* Inkasso

Eksterne lenker
---------------

* Lovdata: Lov om oreigning av fast eigedom
* Justis- og politidepartementet NOU 2003:29 Arealplaner og ekspropriasjonserstatning
* Juridisk ABC: Introduksjon til reglene om ekspropriasjon (podcast)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL
 |
**Eksternaliteter** er innen samfunnsøkonomi en betegnelse på samfunnsøkonomiske gevinster eller kostnader ved produksjon eller konsum som enkeltaktørene ikke blir godskrevet/belastet økonomisk for i markedet og derfor ikke tar hensyn til. 

Eksempel på **negative** eksterne effekter er forurensning som hvis produsenten hadde blitt stilt overfor den samfunnsøkonomiske kostnaden, hadde ført til høyere pris på produktet, som gir lavere etterspørsel og derfor lavere produksjon.   

**Positive** utilsiktede effekter ved produksjon er for eksempel at biavl kan føre til at en fruktbonde i nærheten opplever en rikere fruktsesong siden biene hjelper til å befrukte fruktblomstene.

Eksterne effekter er en årsak til offentlige inngrep. Ved å innføre en avgift, en Pigou-skatt internaliserer man kostnaden i markedet slik at aktørene tar hensyn til også den samfunnsøkonomiske kostnaden ved forbruket. Tilsvarende brukes subsidier av samme årsak. Myndighetene kan også foreta direkte reguleringer, dvs. regulere utslippene direkte, dette gir kontroll over hvor store utslippene totalt blir. Disse offenlige inngrepene søker å bøte på markedssvikt.

Coases teorem sier at det ikke er grunn til offentlige inngrep ved eksterne effekter når følgende to betingelser er oppfylt:

1. Aktørene kan møtes kostnadsfritt, det eksisterer en møteplass for alle de berørte
2. Det må kunne tildeles eiendomsrettigheter

Ingen av disse betingelsene er oppfylt når det gjelder forurensning av naturområder, og dette kan forklare hvorfor det er vanskelig å gi miljøproblematikken en økonomisk løsning.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NKC
 |
**Samiske bjørnegraver** er rester etter gravplasser for bjørn som har vært jaktet på, ofret og rituelt begravet av samer i forhistorisk tid og helt opp til 1700-tallet. 

Rituelle begravelser av bjørner har funnet sted i Nord-Norge og i Nord-Sverige. I Nord-Norge ligger gravene langs kysten, mange på øyer eller holmer. I Sverige finner en gravene i innlandet, langs innsjøer og vann, i omtrent samme landskapstype som mennesker ble begravd i. Bjørnen ble drept når den lå i dvale om vinteren. Den ble tatt med til boplassene, hvor den ble flådd, kokt og spist, deretter ble benrestene ned i en bjørnegrav.

*Bjørnebegravelsene* har østlig kulturtrekk, og var vanlig i nordområdene. Bjørnen var et hellig dyr for samene med flere ritualer både under jakten, den påfølgende «bjørnefesten» og begravelsen. Arkeologen Ragnhild Myrstad har undersøkt 29 bjørnegraver langs kysten av Nord-Norge. Disse er plassert i samme type landskap som de samiske grav- og offerplassene. De er opprettet fra rundt 200-tallet og de siste helt opp til 1700-tallet, men praksisen har hatt størst betydning i vikingtid og tidlig middelalder. Spesielt er det mange bjørnegraver i grenseområdene mellom norrøn og samisk befolkning.

Seremonier tilknyttet bjørn, var utbredd på hele Nordkalotten og er godt dokumentert blant finsk-ugriske jegerfolk. Bjørner har også spilt en rolle i jernalderens begravelsesritualer i deler av Skandinavia, der de døde ble svøpt i bjørneskinn. Praksisen har vært vanlig i hele Nord-Europa, og har vært ansett som et kjennetegn med elitens gravplasser. Samens ritualer har imidlertid vært praktisert helt annerledes enn i resten av Europa. Bjørneritene ble utført ut fra respekt for dyrene, og har vært en kult som bandt sammen menneskenes og dyrenes verden.

Referanser
----------

1. 1 2  «Bjørnegraver på Bonkholmen». Senter for nordlige folk. 2023. Besøkt 25. mars 2023.
2. ↑  Myrstad, Ragnhild (1996). *Bjørnegraver i Nord-Norge*. Universitetet i Tromsø, Institutt for samfunnsvitenskap, Arkeologiseksjonen. s. 51–53.
3. ↑   Hansen, Lars Ivar og Olsen, Bjørnar (2004). *Samenes historie fram til 1750*. Cappelen Damm Akademisk. s. 116–131. ISBN 978-82-02-19672-1.
4. ↑  Broadbent, Noel (2010). *Lapps and Labyrinths – Saami Prehistory, Colonization and Cultural Resilience* **(engelsk)**. Washington, DC: Smithsonian Institution. s. 4. ISBN 978-1-935623-36-6.
**Haydn Bendall** (født 13. april 1951) er en britisk musiker, plateprodusent, lydmikser og lydtekniker. Bendall er mest kjent for å ha produsert en rekke utgivelser for flere velrenomerte artister, samt som lydteknikersjef på Abbey Road Studios i over ti år, hvor han også arbeidet tett med band og artister som Sting, Kate Bush, Paul McCartney, Tina Turner, Fleetwood Mac, Damon Albarn, Elton John, XTC, Pet Shop Boys, Roger Waters og David Gilmour.

Bendall startet sin musikalske karriere ved *Orange Studios* i Soho i London, hvor han så fortsatte å arbeide som pianostemmer for Steinway & Sons. Deretter fikk han en stilling hos Abbey Road Studios og arbeidet seg oppover helt til han ble lydteknikersjef i 1985. Han har også deltatt som keyboardist på en rekke utgivelser, blant annet på *The Single Factor* av Camel fra 1982, hvor han også var assisterende produsent. Etter ti år lydteknikersjef ved Abbey Road bestemte han seg i 1995 for å starte en tilsvarende karriere som frilanser og i senere tid har Bendall arbeidet som produsent for Chris Botti, Robert Bowden, Nightwish og Katie Melua ved en rekke etablerte platestudioer i Europa. Haydn Bendall sitter også som styreleder i *Music Producers Guild*.

Eksterne lenker
---------------

* From Steinway to Abbey Road: Haydn Bendall
* Duncan Management.com – Kort biografi samt liste over band og artister Arkivert 1. september 2006 hos Wayback Machine.
* Allmusic.com – Liste over utgivelser Bendall er kreditert på[*død lenke*]

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs **·** AllMusic
 |
**Færøysk syke** (færøysk: *Føroyska sjúkan*) er en dødelig recessivt nedarvet sykdom, som bare eksisterer på Færøyene. Den har ingen andre navn.

Forskere mener at omkring hver tjuefemte færøying i dag er bærer av sykdommen, hvilket er en vesentlig øker risikoen for at sykdommen videreføres. Å være bærer betyr statistisk sett, at en mann og en kvinne som får barn sammen og som samtidig er bærerne har risiko for at videreføre sykdommen til barna sine, og i dette tilfelle vil en fjerdedel av avkommene få sykdommen. Et av 2000 nyfødte barn på Færøyene fødes med den færøyske syke. Man vet at minst 9 barn er født med sykdommen på Færøyene i perioden mellom 1978 til 2003.

Forskere har funnet ut at genmutasjonen fant sted i bygden Oyri på Eysturoy. Alle pasienter har foreldre som er etterkommere av én mann, som bodde i denne bygden omkring 1630.

Det defekte genet gjør at et viktig enzym som påvirker mange funksjoner i kroppen ikke blir produsert. Symptomene kan være svake muskler og døvhet. Generelt er barnas mentale tilstand normal, men på grunn av omfattende fysiske handicap er de ikke i stand til at klare seg uten hjelp. Pasienter som lider av færøysk syke lever i gjennomsnitt ni år, noen har dog overlevet sykdommen opp til tenårene.

Den færøyske syke og karnitintransportørdefekt (CTD) er to forskjellige sykdommer, som har til felles at de er arvelige og begge er mer vanlige på Færøyene enn i andre land.

Se også
-------

* Karnitintransportørdefekt

Referanser
----------

1. 1 2  «Ctd.fo - Viðfødd evnaskiftisbrek í Føroyum (Medføtt stofskiftedefekt på Færøyene), artikkel av barnelege Ulrike Steurwald, oversatt fra engelsk til færøysk av Gunnvá Mortensen, 2003.» (PDF). Arkivert fra originalen (PDF) 19. august 2014. Besøkt 26. juli 2015.
2. ↑  Eru tú og maki tín berarar av "føroyasjúkuni"? Arkivert 16. januar 2017 hos Wayback Machine. (fo), Sosialurin den 22 maj år 2009.

Eksterne lenker
---------------

* Artikel i dagbladet Politiken. Kilde (dansk)
* Metaboliske sygdomme på Færøerne (dansk)

Portal: Færøyene

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**Sarswati Chaudhary** (født 12. februar 1997 i Malabo) er en nepalsk friidrettsutøver som deltok i Sommer-OL 2020.

Idrettskarriere
---------------

Chaudhary deltok i Juniorasiamesterskapet i friidrett 2014, men ble slått ut i forsøksheatet på 100 meter og 200 meter. Hun deltok i Sørøstasialekene 2016, og kom der på sjetteplass på 200 meter med tiden 26,18 sekunder. Under Juniorasiamesterskapet i friidrett 2016 ble hun igjen slått ut i forsøksheatet på 100 meter og 200 meter. I 2019 vant hun 100 meter og 800 meter under det nepalske mesterskapet i friidrett. Hun deltok i VM i friidrett 2019, som Nepals eneste deltaker, ble der slått ut i forsøksheatet på 100 meter med tiden 12,72 sekunder. Under South Asian Games 2019 kom hun på sjuendeplass på 100 meter og åttendeplass på 200 meter, og Nepal kom på femteplass på 4 x 100 meter stafett.

Hun representerte Nepal under Sommer-OL 2020 i Tokyo, som ble arrangert i 2021, der hun deltok på 100 meter. Hun løp på 12,91 i den innledende runden, men hun gikk ikke videre til forsøksheatet.

Referanser
----------

1. ↑   World Athletics Database, World Athletics utøver-ID 292788, oppført som Sarawasti Chaudhary[Hentet fra Wikidata]
2. ↑  World Athletics - *Sarswati Chaudhary - Results*, besøkt 5. august 2021.
3. ↑  Olympics.com - *Athletics - Women's 100m - Preliminary Round - Heat 2 Results* Arkivert 30. juli 2021 hos Wayback Machine. besøkt 5. august 2021.

Eksterne lenker
---------------

* (en) Sarswati Chaudhary – Olympedia Rediger på Wikidata

* (en) Sarswati Chaudhary – World Athletics Rediger på Wikidata
* Profil hos Sommer-OL 2020 Arkivert 5. august 2021 hos Wayback Machine.
**Etniske tyskere** er personer som betegner seg selv eller oppfattes av andre som tyskere, til tross for at de selv ikke nødvendigvis bor eller har bodd i Tyskland.

Tysk som morsmål i dag
Historisk kunne «tysk» referere til personer fra det tyske kulturområdet, noen ganger også det tysk-romerske rike (selv om dette ikke omfattet alle tyskspråklige områder, og tilsvarende også omfattet områder dominert av andre folkegrupper). Først ved samlingen av Det tyske rike i 1871 fikk man den betydningen som idag gjerne knyttes til ordet, nemlig *rikstysk* (statsborgere i nasjonalstaten Tyskland). Siden Tyskland imidlertid ikke omfatter hele det tyske området, brukes begrepet imidlertid også for å referere til borgere i andre tyskkulturelle land. I den tradisjonelle betydningen refererer «tysk» også til alle etniske tyskere, uansett hvilket land de bor i. Det finnes store tyske minoriteter særlig i Øst-Europa og Russland. En tysk lov fra 1913 gir alle etniske tyskere uten tysk statsborgerskap (Volksdeutsche) rett til tysk statsborgerskap. På 1990-tallet ble denne loven strammet noe inn, siden det er lett for østeuropeere å utgi seg for å være etniske tyskere.
**Hayle** (kornisk: *Heyl*, «elvemunning») er en liten by og verdslig sogn i Cornwall, England. Den ligger ved munningen av elven Hayle i St. Ives-bukten og ligger rundt 11 km nordøst for Penzance.

Sognet Hayle ble opprettet i 1888 fra deler av det nå nedlagte sognet Phillack (og som det senere ble sammenslått med i 1935) og deler av St. Erth i 1937. Dagens sogn har grenser mot St. Ives i vest, St. Erth i sør, Gwinear og Gwithian i øst og i nord ligger det keltiske havet.

Den var tidligere en viktig fiskerby og utskipningshavn for tinn og andre varer. Flere kobbersmeltere virket i byen, og den østlige delen har navnet Copperhouse etter denne virksomheten. Det var også et jernstøperi, som nå står i ruiner. På 1800-tallet hadde det blitt mer lønnsomt å eksportere råtinn framfor å smelte det i Hayle, og dermed begynte nedgangstiden for byen. I 1970-årene sluttet man å bruke havnen til større skip, da kostnadene for oppmudring var for høye. Viktigste næringsvei er nå turisme.

Rundt bukten ligger sandstrender over en strekning på omkring 5 km. Godrevy fyr er et viktig landemerke, som skal ha inspirert Virginia Woolfs roman *To the Lighthouse* (1927).

Referanser
----------

1. ↑  Ordnance Survey: Landranger map sheet 203 Land's End, ISBN 978-0-319-23148-7
2. ↑  Thomas, Charles; Mann, Jessica (2009): *Godrevy Light*. Twelveheads Press. ISBN 9780906294703.

Litteratur
----------

* Wigley, Edward (1972): «Hayle: a new industrial town of the West» i: Todd, A. C. & Laws, Peter: *The Industrial Archaeology of Cornwall*. New ton Abbot: David & Charles; s. 86–102
* Nick Cahill med Cornwalls arkeologiske enhet (Juli 2000): «Hayle Historical Assessment Cornwall» (PDF), *Report for English Heritage*

Eksterne lenker
---------------

* Offisielt nettsted Rediger på Wikidata

* (en) Hayle – kategori av bilder, video eller lyd på Commons Rediger på Wikidata
* Hayle i Open Directory Project
* Cornwall Record Office Online Catalogue for HayleArkivert 2. oktober 2017 hos Wayback Machine.

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames **·** MusicBrainz
 |
Kart som viser de største elvene i det sentrale Canada. Hayes' nedbørsfelt er det ufargede området langs elven helt til høyre i kartbildet.
York Factory ved Hayes River, foto ca 1925.
**Hayes River** er en elv nordøst i provinsen Manitoba i Canada. Den har en samlet vassdragslengde på 483 km og et nedbørsfelt på 108.000 km². Den renner nordøstover og munner ut i Hudson Bay like sør for der hvor den nordlige naboelva Nelson River munner ut. ved elvemunningen ligger det gamle handelsstedet York Factory, som ble opprettet av Hudson's Bay Company i 1684. Den var svært viktig for kommunikasjonene i pelshandlertiden, ikke minst inn til Winnipegsjøen og videre til Norway House som lå lengre vest i hjertet av innlands-Canada.

Elven er oppkalt etter James Hayes, som var en av partnerne i Hudson's bay Company. Den ble oppdaget og navngitt av den franske oppdagelsesreisende og pelshandler Pierre Radisson.

Eksterne lenker
---------------

* Atlas of Canada – side om elver som renner ut i Hudson Bay.
* Canadian Heritage Rivers System – Hayes River (2006).

|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia
 |